CELEX: 22017D0958
Language: lt
Date: 1448841600000
Title: 2015 m. lapkričio 30 d. ES ir Čilės asociacijos komiteto sprendimas Nr. 2/2015, kuriuo pakeičiamas Susitarimo, steigiančio Europos bendrijos bei jos valstybių narių ir Čilės Respublikos asociaciją, III priedo III antraštinės dalies 12 straipsnis dėl tiesioginio transportavimo [2017/958]

7.6.2017   
            
            
               LT
            
            
               Europos Sąjungos oficialusis leidinys
            
            
               L 144/35
            
         ES IR ČILĖS ASOCIACIJOS KOMITETO SPRENDIMAS Nr. 2/2015
   2015 m. lapkričio 30 d.
   kuriuo pakeičiamas Susitarimo, steigiančio Europos bendrijos bei jos valstybių narių ir Čilės Respublikos asociaciją, III priedo III antraštinės dalies 12 straipsnis dėl tiesioginio transportavimo [2017/958]
   ES IR ČILĖS ASOCIACIJOS KOMITETAS,
   atsižvelgdamas į Susitarimą, steigiantį Europos bendrijos bei jos valstybių narių ir Čilės Respublikos asociaciją (1), ypač į jo III priedo 38 straipsnį,
   kadangi:
   
               (1)
            
            
               Susitarimo, steigiančio Europos bendrijos bei jos valstybių narių ir Čilės Respublikos asociaciją (toliau – Susitarimas), III priedo III antraštinės dalies 12 straipsniu nustatyta, kad preferencinis režimas taikomas tik III priedo reikalavimus atitinkančioms prekėms, kurios yra transportuojamos tiesiogiai tarp Čilės Respublikos (toliau – Čilė) ir Europos Sąjungos;
            
         
               (2)
            
            
               nuo Susitarimo įsigaliojimo Čilė ir Europos Sąjunga yra sudariusios daug prekybos susitarimų, suteikusių ekonominės veiklos vykdytojams galimybę pritaikyti savo eksporto strategiją siekiant mažinti sąnaudas ir geriau tenkinti rinkos paklausą;
            
         
               (3)
            
            
               Čilė ir Europos Sąjunga susitarė iš dalies pakeisti III priedo III antraštinės dalies 12 straipsnio nuostatas, kad suteiktų ekonominės veiklos vykdytojams daugiau lankstumo,
            
         PRIĖMĖ ŠĮ SPRENDIMĄ:
   1 straipsnis
   Susitarimo III priedo III antraštinės dalies 12 straipsnis dėl tiesioginio transportavimo pakeičiamas šio sprendimo priedo tekstu.
   2 straipsnis
   Šis sprendimas įsigalioja praėjus 90 dienų po paskutinio Šalių pranešimo apie būtinų vidaus teisės procedūrų užbaigimą dienos.
   
      Priimta Briuselyje 2015 m. lapkričio 30 d.
      
         
            ES ir Čilės asociacijos komiteto vardu
         
         Edgardo RIVEROS
         
            Užsienio reikalų viceministras, Čilės Respublika
         
         Roland SCHAEFER
         
            Šiaurės ir Pietų Amerikos reikalų vykdomojo direktoriaus pavaduotojas, EIVT
         
      
   
   
      (1)  OL L 352, 2002 12 30, p. 3.
   
      PRIEDAS
      
         „12 straipsnis
         Tiesioginis transportavimas
         1.   Šiame susitarime numatytas lengvatinis režimas taikomas tik šio priedo reikalavimus atitinkantiems produktams, kurie tiesiogiai transportuojami tarp Europos Sąjungos ir Čilės. Tačiau produktai gali būti vežami per kitas teritorijas ir jose perkraunami ar laikinai sandėliuojami, jei tuos produktus toliau prižiūri tranzito ar sandėliavimo šalies muitinė ir su jais neatliekamos jokios kitos operacijos, išskyrus ženklų, etikečių ar logotipų pridėjimą ar tvirtinimą; siuntų iškrovimą; siuntų perkrovimą; siuntų skaidymą; arba operacijas, reikalingas, kad būtų išsaugota jų gera būklė.
         2.   Laikoma, kad 1 dalyje nustatyti reikalavimai vykdomi, nebent muitinė turi pagrindą manyti, kad jų nesilaikoma. Tokiais atvejais muitinė gali reikalauti, kad importuotojas bet kokiu tinkamu būdu pateiktų įrodymus, kad reikalavimų laikomasi, įskaitant sutartinius transporto dokumentus, pavyzdžiui, konosamentus, arba faktinius ar konkrečius įrodymus, pagrįstus pakuočių ženklinimu ar numeracija, arba bet kokius įrodymus, susijusius su pačiomis prekėmis.“